EkBass/fiwiki-20250220-pages-articles huggingface dataset:
Kirjallisuusvuosi 1924

Kirjallisuusvuosi 1924 käsittelee vuoden 1924 tärkeitä kirjallisuuden tapahtumia, uutisia ja julkistuksia. == Tapahtumia == * Maailman ensimmäinen radiokuunnelma: brittiläinen Richard Hughes kirjoitti BBC:lle näytelmän A Comedy of Dangers, jossa lähetysvälineen visuaalisuuden puute oli ratkaistu sijoittamalla tapahtumat pimeään kaivokseen, jonne näytelmän henkilöt olivat eksyneet. * Surrealismin manifesti koostuu kahdesta eri osasta. Kirjailija André Breton laati ensimmäisen manifestin vuonna 1924. Manifestissa kuvataan surrealismin olemusta ja siteerataan runoudessa surrealismia kehittäneiden runoilijoiden teoksia. Vuonna 1929 Breton kirjoitti täydentävän toisen manifestin, jossa suljettiin surrealismin ulkopuolelle taiteilijoita, jotka eivät halunneet osallistua kollektiiviseen toimintaan. == Julkaisuja == * Marc Bloch – Les rois thaumaturges * Edgar Rice Burroughs – Tarzan and the Ant Men (suom. Tarzan ja pikkuväki, 1925) * Lordi Dunsany – The King of elfland's Daughret (suom. Haltiamaan kuninkaantytär, 2007) * Hermann Hesse - Kylpylävieraana Badenissa * Maria Jotuni - Tohvelisankarin rouva * Arvi Järventaus - Tunturin tuolta puolen * Arvi Järventaus - Paimentytöt * Yrjö Karilas - Pikku jättiläinen * Ilmari Kianto - Iloista kyytiä rajakomendantin autossa * Ilmari Kianto - Ryysyrannan Jooseppi * V. A. Koskenniemi - Uusia runoja * Eino Leino - Helkavirsiä 1–2 * Eino Leino - Shemeikan murhe * Thomas Mann - Der Zauberberg ( suom. Taikavuori, 1957) * Herman Melville - Billy Budd, Sailor (An Inside Narrative) (postuumi, vuonna 1888 kirjoitettu pienoisromaani, suom. Billy Budd : matruusi, 2015) * Olli - Vahingosta vihastuu * Frans Emil Sillanpää - Omistani ja omilleni * Frans Emil Sillanpää - Maan tasalta * Anni Swan – Ulla ja Mark * Margaret Talmadge – The Talmadge Sisters * Lauri Viljanen - Auringon purjeet (esikoisrunokokoelma) * Aron Zalkind – Vallankumouksellisen proletariaatin kaksitoista seksuaalista käskyä]] == Palkintoja == ; Nobelin kirjallisuuspalkinto * Władysław Reymont ; Pulitzerin kirjallisuuspalkinto * Margaret Wilson == Lähteet == 1924
Kirjallisuusvuosi 1923

Kirjallisuusvuosi 1923 käsittelee vuoden 1923 tärkeitä kirjallisuuden tapahtumia, uutisia ja julkistuksia. == Tapahtumia == *Surrealismin synty: André Breton riitautui kesällä 1923 dadaistien johtohahmon Tristan Tzaran kanssa ja erosi dadaisteista. Surrealistista kirjallisuutta ovat etenkin runot, jotka usein kirjoitettiin automaatiokirjoitusta hyväksi käyttäen: sanat, kirjaimet tai tekstipätkät valittiin sattumanvaraisesti ja liitettiin yhteen mielivaltaisessa järjestyksessä. Vuonna 1924 Breton laati Surrealismin manifestin. * Yhdysvaltain tekijänoikeuslakien (Copyright law of the United States ja Copyright Act of 1976) mukaan ennen 1. tammikuuta 1924 julkaistut teokset ovat vailla tekijänoikeuden suojaa. == Julkaisuja == * Richard Coudenhove-Kalergi - Paneurooppa * Jaroslav Hašek - Osudy dobrého vojáka Švejka za světové války (suom. Kunnon sotamies Švejkin seikkailut maailmansodassa, 1932 ja 1935) * Adolf Hitler - Taisteluni * Kaarlo Hänninen - Kiveliön karkurit * Arvi Järventaus - Ristilukki * Joel Lehtonen - Sorron lapset * Artturi Leinonen - Kati * L. M. Montgomery - Emily of New Moon (suom. Pieni runotyttö, 1928) * Raymond Radiguet - Le diable au corps (teokseen perustuu vuoden 1946 ranskalainen elokuva Paholainen ruumiissa) * Felix Salten – Koiramme Firenzessä * Frans Emil Sillanpää - Enkelten suojatit * Frans Emil Sillanpää - Hiltu ja Ragnar * Italo Svevo - Zenon tunnustuksia == Palkintoja == ; Nobelin kirjallisuuspalkinto * William Butler Yeats ; Pulitzerin kirjallisuuspalkinto * Willa Cather == Lähteet == 1923
Kirjallisuusvuosi 1922

Kirjallisuusvuosi 1922 käsittelee vuoden 1922 tärkeitä kirjallisuuden tapahtumia, uutisia ja julkistuksia. == Tapahtumia == * 15. elokuuta – Felix Saltenin romaani Bambi alkoi ilmestyä följetongeina wieniläisessä Neue Freie Presse -lehdessä. * Modernismin läpimurto englanninkielisessä kirjallisuudessa: ilmestyivät James Joycen romaani Odysseus, T. S. Eliotin runo Autio maa ja Virginia Woolfin romaani Jaakobin huone. * Eino Leino kuvasi teoksessaan Puolan paanit - Karjalaisia kansantaruja Karjalassa 1600-luvulla vaikuttaneita Puola-Liettuan sotaherroja ja näiden keskinäisiä suhteita. Paani-nimitys tulee puolan kielen pan- eli herra-sanasta.Arviointi Leinon Koottujen teosten viidennestä osasta. Aamulehti 26.4.1927. Digitaalinen sanomalehtikirjasto. == Julkaisuja == * Grigoris Balakian – Armenialainen Golgata (Armenian Golgotha. A Memoir of the Armenian Genocide, 1915–1918) * F. Scott Fitzgerald – Kaunis ja kadotukseen tuomittu * Hermann Hesse – Siddhartha * James Joyce – Odysseus (engl. Ulysses, suom. 1964) * Arvi Järventaus – Kaukainen onni * Ilmari Kianto – Vanha pappila * Thomas Edward Lawrence – Seven Pillars of Wisdom (omaelämäkerta) * Joel Lehtonen – Rakastunut rampa eli Sakris Kukkelman, köyhä polseviikki * Eino Leino – Pajarin poika. Karjalaisia kansantaruja * Eino Leino – Puolan paanit. Karjalaisia kansantaruja * Artturi Leinonen – Leipäpappi * Sinclair Lewis – Babbitt (suom. Babbitt: tarina amerikkalaisesta miehestä, hänen perheestään ja ainoasta hartaasta ystävyydestään) * Ida Outhwaite – The Little Green Road to Fairyland * Rainer Maria Rilke – Duineser Elegien (suom. Duinon elegiat, 1974) * Felix Salten – Bambi: Eine Lebensgeschichte aus dem Walde (suom. Bambi: Tarina metsästä; elokuva Bambi per. romaanin alkuosaan) * Anni Swan – Pikkupappilassa * Virginia Woolf – Jacob's Room (suom. Jaakobin huone, 2008) == Palkintoja == ; Nobelin kirjallisuuspalkinto * Jacinto Benavente ; Pulitzerin kirjallisuuspalkinto * Booth Tarkington == Lähteet == 1922
Kirjallisuusvuosi 1921

Kirjallisuusvuosi 1921 käsittelee vuoden 1921 tärkeitä kirjallisuuden tapahtumia, uutisia ja julkistuksia. == Tapahtumia == * Tŝekkiläisen kirjailijan Karel Čapekin näytelmässä R.U.R. käytettiin ensimmäisen kerran sanaa robotti ( 'pakkotyö'). Näytelmän ensi-ilta oli 25. tammikuuta 1921. * Sveitsissä standardoitiin paperikoot ja standardi alkoi yleistyä nopeasti. Suomen standardisoimisliitto SFS vakioi A- ja B-sarjojen paperikoot vuonna 1927. Paperikoot olivat tämän neljä vuotta aiemmin perustetun järjestön ensimmäisiä standardeja. *Kauhukirjailija H. P. Lovecraft loi kuvitteellisen grimoire-loitsukirjan nimeltä Necronomicon. Vuonna 1921 kirjoitetussa ja julkaistussa novellissa ”Nimetön kaupunki” Lovecraft viittasi siihen ensimmäisen kerran kertoessaan kuvitteellisesta arabimystikko Abdul Alhazredista, joka olisi kirjoittanut ”selittämättömän säeparin”. Myöhemmissä teksteissään Lovecraft kuvasi teosta tarkemmin. Lovecraft ei kuitenkaan koskaan kirjoittanut Necronomiconia, vaikkakin muut kirjailijat ovat julkaisseet sen nimisiä kirjoja ja väittäneet niiden olevan Lovecraftin kynästä. * Ranskalainen kirjailija René Maran voitti romaanillaan Batouala Goncourt-kirjallisuuspalkinnon ensimmäisenä mustaihoisena kirjailijana. == Julkaisuja == * Sigmund Freud - Joukkopsykologia ja egoanalyysi * Maria Jotuni - Jussi ja Lassi * Arvi Järventaus - Tunturikertomuksia * Eino Leino - Vanha pappi * Lu Xun - The True Story of Ah Q ( 阿Q正傳 , episodikertomus) * Olli - Mustapartainen mies herättää pahennusta * René Maran - Batouala * Luigi Pirandello - Sei personaggi in cerca d'autore (näytelmä, suom. Kuusi hahmoa etsimässä tekijää, 2016Taiteen totuudellisuus Luigi Pirandellon näytelmässä Sei personaggi in cerca d’autore. Kinnunen, Eevastiina 2019. Pro gradun tiivistelmäsivu. Turun yliopisto. Viitattu 25.12.2019.) * Samuli Paulaharju - Kolttain mailta * Ludwig Wittgenstein - Tractatus logico-philosophicus (Suom. Loogis-filosofinen tutkielma, 1984) * Jevgeni Zamjatin - Мы (suom. Me, 1959) * Marguerite Yourcenar - Le Jardin des chimères (esikoisteos) == Palkintoja == ; Nobelin kirjallisuuspalkinto * Anatole France ; Pulitzerin kirjallisuuspalkinto * Edith Wharton == Lähteet == 1921
Kirjallisuusvuosi 1920

Kirjallisuusvuosi 1920 käsittelee vuoden 1920 tärkeitä kirjallisuuden tapahtumia, uutisia ja julkistuksia. == Tapahtumia == * Brittiläinen Barbara Cartland kirjoitti ensimmäisen romaaninsa nimeltä Jigsaw 19-vuotiaana. Se julkaistiin vuonna 1923. * Sodanjälkeisiä nuorten aikuisten ikäluokkia nimitettiin kadotetuksi sukupolveksi. Aluksi sillä tarkoitettiin kaikkia sodan jälkeen ”eksyksiin” joutuneita, mutta 1920-luvulla se vakiintui tarkoittamaan Pariisissa asuvaa taiteilijaryhmää. == Julkaisuja == * Juhani Aho - Muistatko? * Agatha Christie - Stylesin tapaus * Henry Ford - Kansainvälinen juutalainen * Hermann Hesse - Klingsors letzter Sommer * Arvi Järventaus - Satu-Ruijan maa * Ilmari Kianto - Kolme hyvää juttua * Ilmari Kianto - Vienan neitsyt: korkeaveisu Karjalalle, sotasatu Suomelle * Joel Lehtonen - Putkinotkon herrastelijat * D. H. Lawrence - Women in Love (suom. Rakastuneita naisia, 1980) * Eino Leino - Ajatar * Eino Leino - Kodin kukka ja uhrikuusi * Eino Leino - Syreenien kukkiessa * Artturi Leinonen - Lakeuksien lukko * A. A. Milne - Punaisen talon arvoitus * L. M. Montgomery - Kotikunnaan Rilla * Hj. Nortamo - Raumlaissi jaarituksi * Suomen taloudellinen kartta 1920 * Edith Södergran - Framtidens skugga (suom. Tulevaisuuden varjo) == Palkintoja == ; Nobelin kirjallisuuspalkinto * Knut Hamsun == Lähteet == 1920
Planet Case

__NOTOC__ Planet Case on vuonna 2014 perustettu suomalainen poprock-yhtye. Yhtye on julkaissut tähän mennessä kuusi singleä ja yhden EP:n. Planet Case on esiintynyt muun muassa Provinssissa vuonna 2017. Yhtye julkaisi ensimmäisen singlen "Perfect Sound" vuonna 2015 ja pääsi sillä YleX -kanavan viikon "Nosteessa" -bändiksi. Toisen singlen "Universe & I" Planet Case julkaisi toukokuussa 2016, joka tehtiin yhteistyössä tuottaja Jonas Olssonin kanssa. Toukokuussa 2016 Nem Agency ilmoitti tehneensä keikkamyyntisopimuksen Planet Casen kanssa. Samana vuonna yhtye julkaisi kolmannen singlensä "Satellites", joka nousi suoratoistopalvelu Spotifyssä yhtyeen kuunnelluimmaksi kappaleeksi. Kolmesta ensimmäisestä singlekappaleesta on myös julkaistu musiikkivideot. == Yhtyeen musiikki == Planet Case yhdistelee musiikissaan popmusiikkia, vaihtoehtorockia sekä elektronisia elementtejä. Yhtyeen musiikkia on verrattu esimerkiksi Coldplayn, Imagine Dragonsin ja The 1975:n kaltaisiin yhtyeisiin. == Jäsenet == * Aleksi Yli-Sissala – laulu * Tuomas Kätkänaho – kitara * Otto Nyyssölä – basso, koskettimet, taustalaulu * Aapo Hakala – rummut, taustalaulu * Teemu Hakala – kitara, koskettimet == Diskografia == === EP:t === * ”R” (2021) * ”G” (2021) * ”B” (2022) === Singlet === * ”Perfect Sound” (2015) * ”Universe & I” (2016) * ”Satellites” (2016) * ”Same Old Blood” (2018) * ”Average” (2018) * ”Chemical” (2019) * ”None!” (2021) * ”Lie…Down” (2021) * ”(Bit of An) Asshole” (2021) * ”Delete It” (2022) == Lähteet == Luokka:Suomalaiset pop rock -yhtyeet
Kirjallisuusvuosi 1919

Kirjallisuusvuosi 1919 käsittelee vuoden 1919 tärkeitä kirjallisuuden tapahtumia, uutisia ja julkistuksia. == Tapahtumia == * Singerin taloon Pietarissa avattiin kirjakauppa Дом Книги (Dom knigi), josta kehittyi kaupungin suurin kirjamyymälä. * Kirjailija Vladimir Nabokov muutti perheineen pois Venäjältä. * Kirjailija T. E. Lawrence hukkasi suuren osan muistelmiensa Seven Pillars of Wisdom käsikirjoituksesta vaihtaessaan junaa Readingissa. == Julkaisuja == * Juhani Aho - Hajamietteitä kapinaviikoilta * Santeri Alkio - Ihminen ja kansalainen * Santeri Alkio - Yhteiskunnallista ja valtiollista * Santeri Alkio - Maalaispolitiikkaa I-II * Jean Cocteau - Le Potomak (esikoisteos) * Hermann Hesse - Demian * Hermann Hesse - Kleind und Wagner * Johan Huizinga - Herfsttij der Middeleeuwen (suom. Keskiajan syksy, 1951) * Arvid Järnefelt - Nuoruuteni muistelmia * Arvi Järventaus - Kirkonlämmittäjä * Ilmari Jäämaa - Nuorten kokeilijain ja keksijäin kirja (13 painosta vuoteen 1958 saakka) * Joel Lehtonen - Putkinotkon metsäläiset * Eino Leino - Bellerophon * Eino Leino - Elina. Murroskauden kertomus * Eino Leino - Juhana Herttuan ja Catharina Jagellonican lauluja. Nil nisi mors * Eino Leino - Lemmen lauluja * Eino Leino - Simo Hurtta. Runosikermä Isonvihan ajoilta, toinen sarja * Artturi Leinonen - Nuori Tuomaala * Thomas Mann - Herra ja koira * L. M. Montgomery - Sateenkaarinotko * Juhani Siljo - Selvään veteen * Frans Emil Sillanpää - Hurskas kurjuus * Frans Emil Sillanpää - Rakas isänmaani * Anni Swan - Ollin oppivuodet * Edith Södergran - Rosenaltaret (suom. Ruusualttari) == Palkintoja == ; Nobelin kirjallisuuspalkinto * Carl Spitteler ; Pulitzerin kirjallisuuspalkinto * Booth Tarkington == Lähteet == 1919
Kirjallisuusvuosi 1918

Kirjallisuusvuosi 1918 käsittelee vuoden 1918 tärkeitä kirjallisuuden tapahtumia, uutisia ja julkistuksia. == Tapahtumia == * Suomen sisällissodan aikana alkuvuonna 1918 Suomessa palattiin ankaraan sensuuriin: punaiset lakkauttivat kaikki porvarilliset sanomalehdet hallitsemiltaan alueilta. Vastaavasti valkoisten hallitsemilla alueilla lakkautettiin sosialistiset lehdet. Sensuurista luovuttiin vähitellen sodan loputtua, ja sananvapaus kirjattiin vuoden 1919 hallitusmuodon kymmenenteen pykälään.Santeri Ivalo, Sensuurioloista Suomessa. Teoksessa Oma Maa, tietokirja Suomen kodeille, II osa. WSOY 1921. * Ranskalainen runoilija Guillaume Apollinaire kuoli 9. marraskuuta espanjantautiin. * Venäjän kielen oikeinkirjoitusta yksinkertaistettiin esimerkiksi poistamalla käytöstä neljä kirjainta. == Julkaisuja == * Bertolt Brecht - Baal (ensimmäisen näytelmän käsikirjoitus) * Elsa Beskow - Tant Grön, tant Brun och tant Gredelin (suom. 1973) * Edgar Rice Burroughs - Tarzan and the Jewels of Opar (suom. Tarzan ja Oparin aarteet, 1923) * Alfred Döblin - Wadzeks Kampf mit der Dampfturbine * Maria Jotuni - Kultainen vasikka * Arvi Järventaus - Uusi pirtti * Ilmari Kianto - Hakkaa päälle! Sotarunoja valkoiselle armeijalle * Ilmari Kianto - Suomi suureksi, Viena vapaaksi: sotakesän näkemyksiä * Ilmari Kianto - Vielä niitä honkia humisee * Joel Lehtonen - Kuolleet omenapuut * Eino Leino - Vapauden kirja * Eino Leino - Ahven ja kultakalat. Tarina syvyyksistä * Eino Leino - Helsingin valloitus. Muistelmia ja vaikutelmia * Eino Leino - Vöyrin sotakoulu. Haastatteluja ja historiikkia * Artturi Leinonen - Ilkan ja Putun pojat * Lu Xun - Kuángrén Rìjì * Martti Pihkala - Minkälainen Suomi meidän on luotava? * Oswald Spengler - Der Untergang des Abendlandes (alkuosa, II osa 1922, suom. Länsimaiden perikato 1961) * Edith Södergran - Septemberlyran : Dikter (suom. Syyskuun lyyra) * Jun’ichirō Tanizaki - Gold and Silver (金と銀) == Palkintoja == ; Nobelin kirjallisuuspalkinto * ei jaettu ; Pulitzerin kirjallisuuspalkinto * Ernest Poole == Lähteet == 1918
Kirjallisuusvuosi 1917

Kirjallisuusvuosi 1917 käsittelee vuoden 1917 tärkeitä kirjallisuuden tapahtumia, uutisia ja julkistuksia. == Tapahtumia == * Ranskalainen Pierre Louÿs kirjoitti eroottisen teoksen Manuel de civilité pour les petites filles à l'usage des maisons d'éducation. Se parodioi Belle époquen ajalle tyypillisiä ankaran opettavaisia käsikirjoja. Teos voitiin julkaista vasta tekijän kuoleman jälkeen vuonna 1926. == Julkaisuja == * Konrad Lehtimäki - Ylös helvetistä * Juan Ramón Jiménez - Platero y yo (suom. Harmo ja minä, 1957) * Arvi Järventaus - Synnin mitta * Eino Leino - Alla kasvon kaikkivallan. Mystillinen trilogia. Erään aikansa lapsen ajatuksia, tunnustuksia ja kaukonäkyjä * Eino Leino - Karjalan kuningas * Eino Leino - Leirivalkeat * Jack London - Jeri * Jack London - Jerin veli * Ilmari Kianto - Avioliitto: tarina tuhansien joukosta * Ilmari Kianto - Vienan kansan kohtalo: heimoromaani * L.M. Montgomery - Anna omassa kodissaan * Frans Emil Sillanpää - Ihmislapsia elämän saatossa == Palkintoja == ; Nobelin kirjallisuuspalkinto * Karl Adolph Gjellerup * Henrik Pontoppidan == Lähteet == 1917
Thorvald Steen

Thorvald Prebensen Steen (s. 9. tammikuuta 1954 Oslo, NorjaThorvald_Steen, Norsk biografisk leksikon, viitattu 7.11.2017 ) on norjalainen kirjailija. Steenin esikoisteos, runokokoelma Hemmeligstemplete roser, ilmestyi 1983. Kansainvälistä huomiota herättivät hänen historialliset romaaninsa Don Carlos (1993) ja sen itsenäinen jatko Giovanni (1995). Hän on kirjoittanut myös näytelmiä ja lastenkirjoja. Kirjoja on käännetty monille kielille.Thorvald_Steen, Den Store norske leksikon, viitattu 7.11.2017 Myöhemmin hän on romaaneissaan käsitellyt Norjan keskiaikaa. Kirjailijantyönsä ohessa Steen on ollut aktiivinen ilmaisuvapauden ja ihmisoikeuksien puolestapuhuja. Runoilijana hänen juurensa ovat 1970-luvun poliittisessa taistelulyriikassa. Hän ei nuoruudessaan ollut kiinnostunut runoudesta, vaan alkoi vasta 27-vuotiaana lukea runoja. Steen on ollut Norjan kirjailijaliiton puheenjohtaja 1991–1997. Vuodesta 2003 hän on johtanut Norjan Pen-klubia. == Suomennetut teokset == * Don Carlos (Don Carlos). Suomentanut Tarja Teva. Like, 1997. ISBN 951-578-511-1 * Giovanni (Giovanni). Suomentanut Tarja Teva. Like, 1998 ISBN 951-578-566-9 * Pikku hevonen (Den lille hesten). Suomentanut: Arvi Tamminen. Like, 2005 ISBN 952-471-363-2 == Palkinnot ja tunnustukset == * Gyldendals legat 1993 * Doblougprisen, 2001 ==Lähteet== ==Aiheesta muualla== * Thorvald Steen, Oktober Luokka:Norjalaiset kirjailijat Luokka:Vuonna 1954 syntyneet Luokka:Elävät henkilöt
Kölnin vaaliruhtinaskunta

Kölnin vaaliruhtinaskunta () oli Pyhän saksalais-roomalaisen keisarikunnan vaaliruhtinaskunta vuosina 953–1803. Vaaliruhtinaskunnan pääkaupunkina toimi aluksi Köln, mutta konfliktit kölniläisten kanssa saivat vaaliruhtinaan siirtämään pääkaupungin Bonniin. == Aiheesta muualla == Luokka:Euroopan entiset valtiot Luokka:Kölnin historia Luokka:Pyhän saksalais-roomalaisen keisarikunnan vaaliruhtinaskunnat
Dhu Nuwas

Dhu Nuwas eli oikealta nimeltään Yusuf As'ar Yath'ar 500-luvun alkupuoliskolla elänyt ja nykyisessä Jemenissä sijainneen Himyarin kuningaskunnan juutalainen hallitsija. Hänet tunnetaan kristityissä lähteissä etenkin paikallisten kristittyjen vainoista ja Aksumin kuninkaan häntä vastaan Bysantin valtakunnan tuella tekemästä sotaretkestä. Dhu Nuwas sai surmansa taistelussa aksumilaisia vastaan. ==Elämäkerta== Dhu Nuwas tunnetaan kristityistä aikalaislähteistä, jotka saattavat esittää hänen tarinansa puolueellisesti. Himyarilaisissa kaiverruksissa hänen nimekseen annetaan Yusuf As'ar Yath'ar ja hänen arvonimensä oli malik kull al-shu'ub, eli vapaasti kääntäen "kaikkien kansojen kuningas". Nimi Dhu Nuwas on peräisin myöhemmistä arabiankielisistä lähteistä. Arabiankielisen nimen merkityksestä ei ole yksimielisyyttä. Joidenkin selitysten mukaan nimi viittaa lettiin tai poninhäntään, kun taas joidentoisten selitysten mukaan hän olisi ollut Nuwas-nimisen paikkakunnan kuningas eli Juutalaisia lähteitä hänen valtakaudestaan ei tunneta. Dhu Nuwasin edeltäjä Madikarib Yufur (519–522) oli noussut valtaistuimelle etiopialaisen kristityn Aksumin kuningaskunnan tuella. Juutalaisuus oli tuotu Himyariin 400-luvulla Abukaribin valtakaudella ja Dhu Nuwas lienee kääntynyt juutalaisuuteen ennen valtaan nousuaan. Dhu Nuwas polveutui himyarilaisesta kuninkaallisesta suvusta, mutta ei ollut ilmeisti Madikaribin perillinen. Hän nousi valtaistuimelle kesäkuun 522 paikkeilla ollen Himyarin 13:ta ja viimeinen kuningas. Valtaan noustuaan hän kapinoi aksumilaisia vastaan ja aloitti alueen pakkokäänyttämisen juutalaisuuteen. Akssumilaisten varuskunta Zafarissa Sanaan eteläpuolella kukistettiin ja paikallinen kirkko poltettiin. Toinen tuhottu kohde oli Najran, jonka kristityt surmattiin. Kristittyjen surma herätti vihaa Himyarin kristityissä naapurivaltioissa Bysantissa ja Aksumissa. Aleksandrian patriarkka kirjoitti kirjeen Aksumin hallitsija Ella Ašbaha III Calebille kehottaen tätä toimiin Himyarin kuningasta vastaan. Bysantin keisari Justinus I tarjosi puolestaan etiopialaisten käyttöön 60 sotalaivaa. Etiopialaiset hyökkäsivät lopulta Calebin johtamana Himyariin ja voittivat näiden joukot Zabidissa vuonna 525. Dhu Nuwas sai surmansa taistelun aikana. Etelä-Arabialaisen legendan mukaan Dhu Nuwas hukkui taistelun aikana ratsuineen mereen, mutta vuonna 1931 saksalaiset arkeologit Hermann von Wissmann ja Carl Rathjens löysivät hänen hautansa Sanaan kaakkoispuolelta. Dhu Nuwasin jälkeen Jemeniä hallitsi kristitty kuningas Abraha ja 570-luvulla sen valloittivat Persiaa hallinneet sasanidit. ==Lähteet== Luokka:Jemenin historia Luokka:Juutalaisuuden historia Luokka:Kuninkaat
Ikaalisten pesäpallokenttä

Ikaalisten pesäpallokenttä on Ikaalisissa Vanhakauppalan kaupunginosassa sijaitseva pesäpallokenttä. Kenttä sijaitsee Kyrösjärven rannalla, mikä mahdollistaa kovilla läpilyönnillä pallon menon veteen. Ikaalisten pesäpallokenttä on uudistettu vuonna 2018, jolloin sille vaihdettiin uusi sininen tekonurmi vanhan alkuperäisen tekonurmen tilalle, joka oli Suomen ensimmäinen tekonurmi. Kenttä toimii Ikaalisten Tarmon kotipelikenttänä. Luokka:Ikaalisten rakennukset ja rakennelmat Luokka:Ikaalisten urheilu Luokka:Vanhakauppala Luokka:Pesäpallostadionit
Barada

Barada (vanha nimi Abana, ) on joki Länsi-Syyriassa. Baradajoki alkaa Anti- Libanonvuorilta ja se virtaa etelään Damaskoksen läpi päättyen Al-ʿUtaybah -järvelle ja sen suoalueelle noin 84 kilometrin päässä lähtöpaikastaan. Baradan jokilaakso tunnetaan nimellä Wadi Barada ja joki on virratessaan kaivertanut syviä rotkoja Anti-Libanonvuoriin. Joen historiallinen lähde on Ain al-Fijeh jonka jälkeen joen kuljettama vesimäärä lähes kaksinkertaistuu. Joen tärkeä vedenlähde on myös Hermonvuorelle satava lumi. Historialliseen määräänsä verrattuna joen kuljettama vesi on vähentynyt merkittävästi ja ongelman muodostaa myös joen saastuminen. Historian aikana nabatealaiset, aramealaiset ja roomalaiset ovat rakentaneet joen varrelle useita kanavia, joilla sen vettä on ohjattu muualle. Veden ohjaaminen mahdollisti alueen keitaat ja puutarhat Ghutah'na tunnetulla alueella. Akveduktit toivat joen vettä Damskoksen kaupunkiin ja Osmanien valtakunnan aikana rakennettiin vedenjakelupisteitä, jotka mahdollistivat esimerkiksi kaupunkien kylpylöiden toiminnan. 1500-luvulla joen varteen alettiin rakentaa kaupungille tyypillisiä kahviloita. ==Lähteet== == Aiheesta muualla == Luokka:Syyrian joet Luokka:Damaskos
AOA

AOA (, lyhenne Ace of Angels) on eteläkorealainen tyttöbändi. Yhtye debytoi 9. elokuuta 2012 FNC Entertainment levymerkillä. == Historia == Yhtyeen debyytti oli 9. elokuuta 2012 kappaleella "Elvis", joka oli mukana ensimmäisellä singlellä Angels’ Story. Alkuperäisestä kahdeksan hengen ryhmästä ovat lähteneet Youkyung vuonna 2016 ja Choa vuonna 2017. Mina lähti yhtyeestä vuonna 2019 ja Jimin vuonna 2020. Yunan sopimus FNC Entertainmentin kanssa päättyi vuonna 2021. == Jäsenet == *Shin Hye-jeong (신혜정), Hyejeong *Kim Seol- hyun (김설현), Seolhyun *Kim Chan-mi (김찬미), Chanmi ;Entiset jäsenet *Seo Youkyung (서유경), Youkyung *Park Cho-a (박초아), Choa *Kwon Min-a (권민아), Mina *Shin Ji-min (신지민), Jimin *Seo Yu-na (서유나), Yuna ;Ryhmät Yhtyeellä on eri ryhmiä, jotka koostuvat eri jäsenistä: * AOA (pääryhmä), Jimin, Yuna, Hyejeong, Mina, Seolhyun, Chanmi * AOA Black, Jimin, Yuna, Mina, Youkyung * AOA White, Hyejeong, Seolhyun, Chanmi * AOA Cream, Yuna, Hyejeong, Chanmi == Diskografia == === Albumit === * Ace of Angels (2015) * Runway (2016) * Angel's Knock (2017) ===EP:t=== * Short Hair (단발머리, 2014) * Like a Cat (사뿐사뿐, 2014) * Heart Attack (2015) * Good Luck (2016) * Bingle Bangle (2018) * New Moon (2019) == Palkinnot == Yhtye on voittanut Inkigayo-musiikkiohjelman singlellään Miniskirt. Yhtye on voittanut Asia Artist Awards -palkinnon vuonna 2016 Best Celebrity Award (Singer) naisartistien kategoriassa. ==Lähteet== Luokka:Eteläkorealaiset popyhtyeet Luokka:Eteläkorealaiset tyttöbändit
Valtteri Viitakoski

Valtteri Viitakoski (s. 30. huhtikuuta 1996 Cornwall, Ontario, Kanada) on kanadansuomalainen salibandyn pelaaja. Hän pelaa Nokian KrP:n riveissä ja on edustanut Kanadaa alle 19-vuotiaiden MM-kilpailuissa sekä vuosina 2016, 2018 ja 2021 miesten MM-kilpailuissa. Valtterin isä on entinen maajoukkuetason jääkiekkoilja Vesa Viitakoski. Valtteri syntyi isänsä pelatessa Calgary Flamesin farmijoukkue Cornwall Acesin riveissä ja hänellä on näin ollen sekä Suomen että Kanadan kansalaisuus. Valtteri pelasi jääkiekkoa kevääseen 2017 asti Ilveksen junioreissa ja kolmen ottelun verran suomisarjaa KOOVEEssa. Jääkiekkoharrastus jäi kuitenkin syrjään Viitakosken saatua kutsun Kanadan salibandymaajoukkueelta alle 19-vuotiaiden MM-kisoihin. Kanadan salibandymaajoukkue on IFF:n rankingissa sijalla 12 joten Suomen salibandyliigassa pelaava pelaaja on heille arvokas vahvistus. == Lähteet == Luokka:Suomalaiset salibandyn pelaajat Luokka:Kanadalaiset salibandyn pelaajat Luokka:Vuonna 1996 syntyneet Luokka:Elävät henkilöt
From Genesis to Revelation

__NOTOC__ From Genesis to Revelation on progressiivista rockia esittäneen Genesiksen ensimmäinen studioalbumi. == Kappaleet == Kaikki kappaleet kirjoittaneet Tony Banks, Peter Gabriel, Anthony Phillips ja Mike Rutherford. === A-puoli === # # # # # # === B-puoli === # * # # # # # # == Kokoonpano == * Peter Gabriel – laulu, huilu * Tony Banks – urut, piano, taustalaulu * Anthony Phillips – kitara, taustalaulu * Mike Rutherford – bassokitara, kitara, taustalaulu * John Silver – rummut == Lähteet == == Aiheesta muualla == * From Genesis to Revelation discogs.com-sivustolla Luokka:Vuoden 1969 esikoisalbumit Luokka:Genesiksen albumit
Papuan territorio

Papuan territorio () käsitti kaakkoisen neljänneksen Uuden-Guinean saaresta vuosina 1883–1975. Vuonna 1883 Queensland liitti alueen brittiläiseen imperiumiin.Roberts-Wray 1966, s. 897. Britannia kieltäytyi hyväksymästä liittämistä, mutta vuonna 1884 territoriosta tuli Britannian protektoraatti, jota kutsuttiin tuolloin Brittiläiseksi Uudeksi-Guineaksi. Ei ole varmaa tietoa tarkasta päivämäärästä, jolloin Britannia liitti koko alueen imperiumiinsa, mutta Papua Act 1905:n mukaan se tapahtui suunnilleen 4. syyskuuta 1888.Roberts-Wray 1966, s. 132. 18\. marraskuuta 1902 territorio siirrettiin Britannian Commonwealth realmin Australian vallan alle. Vuonna 1949 Papuan territorio ja Uuden-Guinean territorio yhdistettiin hallinnolliseksi unioniksi Papuan ja Uuden-Guinean territorioksi. Unioni nimettiin uudelleen Papua-Uudeksi-Guineaksi vuonna 1971.Papua New Guinea Act 1971. == Lähteet == * === Viitteet === Luokka:Australian historia Luokka:Britannian entiset siirtomaat ja protektoraatit Oseaniassa Luokka:Oseanian entiset valtiot Luokka:Papua-Uuden-Guinean historia
Kefradiini

Kefradiini (C16H19SN3O4) on puolisynteettinen niin kutsutun ensimmäisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina hoidettaessa bakteeri-infektioita, joskin nykyisin sen käyttö on harvinaista. ==Ominaisuudet ja käyttö== Kefradiini on huoneenlämpötilassa väritöntä kiteistä ainetta. Yhdiste liukenee hyvin veteen ja hieman etanoliin ja asetoniin. Poolittomiin orgaanisiin liuottimiin kefradiini ei liukene. Kefradiinin antibioottinen vaikutusmekanismi on sama kuin muillakin kefalosporiineilla eli se estää bakteerien soluseinämän synteesiä. Vaikutuskirjoltaan se on samankaltainen kefaleksiinin kanssa. Kefaleksiinista poiketen kefadriinia voidaan annostella tablettien lisäksi myös ruiskeena lihakseen tai suoneen. Kefadriiniä voidaan käyttää kefaleksiinin tavoin muun muassa virtsatietulehduksen, korvatulehduksen, hengitysteiden infektioiden ja ihotulehdusten hoitoon. Haittavaikutukset ovat samankaltaisia muiden kefalosporiinien kanssa ja lisäksi eräillä potilailla on esiintynyt riskiä emättimen hiivasienitulehdukseen. Kefadriini tuli markkinoille vuonna 1972John Roberts: Cephalosporins, Kirk-Othmer Encyclopedia of Chemical Technology, John Wiley & Sons, New York, 2000. Viitattu 7.11.2017. Sittemmin uudemmat kefalosporiinit ovat korvanneet sen ja kefadriinin käyttö on enää vähäistä. ==Lähteet== Luokka:Kefalosporiinit
Dubuquen roomalaiskatolinen arkkihiippakunta

Dubuquen roomalaiskatolinen arkkihiippakunta (, ) on roomalaiskatolinen arkkihiippakunta Koillis-Iowassa Yhdysvalloissa. Se perustettiin 15. kesäkuuta 1893 ja siihen kuuluvat Davenportin, Des Moinesin ja Sioux Cityn hiippakunnat. == Piispat ja arkkipiispat == * Mathias Loras (1837–1858) * Clement Smyth (1858–1865) * John Hennessy (1866–1900) * John J. Keane (1900–1911) * James Keane (1911–1929) * Francis Beckman (1930–1946) * Henry Patrick Rohlman (1946–1954) * Leo Binz (1954–1961) * James Byrne (1962–1983) * Daniel Kucera (1983–1995) * Jerome George Hanus (1995–2013) * Michael Owen Jackels (2013– ) == Lähteet == Luokka:Kristinusko Iowassa Luokka:Yhdysvaltain katoliset hiippakunnat
Blumhouse Productions

Blumhouse Productions on yhdysvaltalainen elokuvien ja televisio-ohjelmien tuotantoyhtiö. Yhtiön perusti Jason Blum vuonna 2000. Yhtiö tunnetaan pääasiassa alhaisen budjetin kauhuelokuvien tuottajana, kuten elokuvista Paranormal Activity, Sinister ja Riivattu. Blumhouse on myös tuottanut draamaelokuvia, kuten Whiplash ja BlacKkKlansman, jotka molemmat ovat olleet ehdolla parhaan elokuvan Oscar-palkinnon saajaksi. Blumhouse Productionsilla on yhteistyösopimus tuotantoyhtiö Universal Picturesin kanssa. == Lähteet == == Aiheesta muualla == * * Blumhouse Productions Luokka:Yhdysvaltalaiset elokuvayhtiöt
Viestinnän johtaminen

Viestinnän johtaminen () (aikaisemmin yhteisöviestintä) on yksi Jyväskylän yliopiston kauppakorkeakoulun opintosuunnista (ent. pääaine), joka paneutuu muun muassa organisaatioiden sidosryhmäsuhteisiin, maineenhallintaan, kriisiviestintään ja digitaalisiin viestintästrategioihinhttps://www.jyu.fi/jsbe/corporate- communication/profileCorpCom_update.pdf. == Mitä viestinnän johtaminen on == Viestinnän johtamisen tehtävä on edistää organisaation toimintaa ja sen jatkuvuutta sidosryhmäsuhteiden rakentamisen sekä organisaation hyvän maineen vaalimisen kautta. Viestinnän tutkimus näkee organisaatiot osana yhteiskuntaa, missä organisaatio pystyy menestymään vain ottamalla huomioon sen ympärillä olevat sidosryhmät sekä heidän tarpeensa ja odotuksensa. Koska teknologia mahdollistaa viestinnän suoraan yleisöille ja yleisöjen välillä esimerkiksi sosiaalisen median kautta, viestinnän johtamisessa ollaan siirtymässä teema- areena ajatteluun. Tässä ajattelussa yksisuuntaista tiedottamista tekevät organisaatiot, yhteisöt ja brändit nähdään vain yhtenä äänenä dynaamisessa julkisessa keskustelussa (Luoma-aho, V. & Vos, M. (2010). Towards a more dynamic stakeholder model: Acknowledging multiple issue arenas. Corporate Communications: An International Journal. 15(3): 315–331.). Viestinnän johtaminen sisältää sekä organisaation sisäisen työyhteisöviestinnän, että ulkoisten sidosryhmäsuhteiden hoitamisen esimerkiksi päättäjiin, mediaan ja vaikuttajiin. == Opetus ja tutkimus == Viestinnän johtamisen opetus ja tutkimus painottuvat dynaamisiin sidostyhmäsuhteisiin ja aineettomaan pääoman hyödyntäminen erityisesti digitaalisessa toimintaympäristössähttps://www.jyu.fi/jsbe/fi/tiedekunta/oppiaineet/viestinnan- johtaminen. Viestintä liittyy vahvasti muihin tieteen alueisiin, kuten markkinointiin, johtamiseen, joukkoviestintään, informaatiotieteisiin, tietotekniikkaan sekä psykologiaan ja sosiologiaan. Viestinnän johtaminen sijoittuu Jyväskylän Yliopiston kauppakorkeakoulun Digital Marketing & Communication -tutkimusryhmään. Viestinnän johtamisen oppiaineessa johdetaan parhaillaan isoa TEKES-rahoitteista tutkimusprojektia sisältömarkkinoinnin logiikasta . == Koulutuksen tarjoamat uramahdollisuudet == Viestinnän johtamisen opinnot valmentavat opiskelijoita toimimaan viestinnän ammattilaisina yrityksissä, julkisella sektorilla, järjestöissä, tutkimusyhteisöissä, viestintätoimistoissa tai itsenäisinä konsultteina . Kauppalehden vertailun mukaanhttps://m.kauppalehti.fi/uutiset/parhaat- hyotyvat-megatrendeista/mTLvnGcq vuonna 2017 viestintäala oli neljänneksi kannattavin yritysala Suomessa. Työtehtävinä tämä tarkoittaa tiedottajan tehtävien hoitamista, viestinnän strategista suunnittelua, johdon konsultointia ja asiantuntijatehtäviä esimerkiksi mediasuhteiden hallinnassa, sisältöjen luomisessa, tutkimuksessa, konsultoinnissa ja viestinnän ohjeistamisessa . Ammattinimikkeitä ovat muun muassa viestintäpäällikkö, viestintäkonsultti, sisältöstrategi, viestintäjohtaja, viestinnän suunnittelija, tiedottaja ja viestinnän asiantuntija. ==Lähteet== Luokka:Jyväskylän yliopisto Luokka:Viestintätieteet
Fabianinkadun helikopterionnettomuus

Fabianinkadun helikopterionnettomuus oli 6. kesäkuuta 1965 Helsingissä tapahtunut lento-onnettomuus, jossa Agusta-Bell 47J Ranger -helikopteri putosi Fabianinkatu 38:n kohdalle ja tuhoutui. Onnettomuudessa kuoli helikopterin lentäjä ja kaksi matkustajaa. Kolmas matkustaja loukkaantui. Helikopteri lähti kuvauslennolle Malmilta ja kävi välillä Kaivopuistossa, kunnes sen pyrstöroottori hajosi kesken lennon Kaisaniemen yläpuolella. Kopteri putosi Fabianinkatu 38:n katolle (Metsätaloa vastapäätä) ja pyörähti sieltä räystään yli kadulle. Alueella oli jonkin verran iltapäiväliikennettä (oli helluntai), mutta kadulla kulkeneista kukaan ei loukkaantunut. Onnettomuuden tutkinnassa todettiin, että pyrstöroottorin lapaan oli tullut väsymismurtuma, jonka seurauksena lapa rikkoutui. Fabianinkadun onnettomuus oli Suomen ensimmäinen helikopterionnettomuus, jossa kuoli ihmisiä. ==Lähteet== Luokka:Helsingin historia Luokka:Lento-onnettomuudet Suomessa Luokka:Vuoden 1965 lento- onnettomuudet Luokka:1960-luvun onnettomuudet Suomessa Luokka:Kluuvi
Pseudomonas syringae

Pseudomonas syringae on gramnegatiivinen, siimallinen ja värekarvallinen sauvabakteeri, jolla on kyky sairastuttaa puita ja muita kasveja. Bakteeri on sukua ihmisille yleisesti infektioita aiheuttavalle Pseudomonas aeruginosa -bakteerille, mutta ei ole ihmispatogeeni, eli ei tartu ihmiseen. P. syringae -lajikompleksi jaetaan yli 60 patotyyppiin infektoitavan kasvilajin mukaan, ja eri kantojen virulenssimekanismit voivat vaihdella. Yhteistä virulenssimenetelmille ovat kuitenkin isännän immuniteetin tukahduttaminen ja oman vesipitoisen apoplastin muodostaminen kasvin fylosfääriin, jossa bakteeri alkaa lisääntyä. Apoplastin avulla patogeeni siirtyy epifyyttisestä vaiheesta (kasvin pinnalla kasvavasta) endofyyttiseen vaiheeseen (kasvikudoksen sisällä kasvava), jolloin bakteeri infektoi kasvin. Tautia aiheuttavien isolaattien lisäksi tunnetaan myös yleisesti lajin ei-patogeenisia muotoja. Kasvien lisäksi lajia tavataan myös muualla ympäristössä, kuten vedessä. P. syringae on yleisesti käytössä oleva malliorganismi erilaisissa kasvipatogeeneja käsittelevissä tutkimuksissa. Pseudomonas syringae on aiheuttanut tuhoa erilaisilla viljelyskasveilla. Muun muassa päärynätarhoilla, joissa se muiden harmaahomeiden ja sinihomeiden ohella aikaansaa sadon pilaantumista.http://www.apsnet.org/publications/PlantDisease/BackIssues/Documents/1992Abstracts/PD_76_555.htm Omat bakteerin geneettiset muotonsa pilaavat esimerkiksi tomaatteja, papuja ja muita viljelykasveja. Esimerkiksi viime aikoina Pseudomonas syringae pv. actinidiae on aiheuttanut tuhoja epidemoiden muodossa kiiviviljelmillä Uudessa-Seelannissa . Bakteeri voi kolonisoida monia kasvin eri osia, kuten lehtiä, siemeniä, kuorta tai hedelmiä. Pseudomonas syringaen muoto pv. aesculi on erikoistunut hevoskastanjaan, jonka se sairastuttaa esimerkiksi puistoissa halkeamien ja haavojen kautta. Sairastuneen puun pintaan muodostuu ruskeita laikkuja. Infektoituneita puita ei voi parantaa esimerkiksi antibiootein, vaan ne on kaadettava tartunnan leviämisen estämiseksi. Tautia on tavattu ainakin Britanniassa, Norjassa ja Suomessa. Pseudomonas syringae pv. coronafaciens aiheuttaa heinäkasveilla kauran kehälaikkua, joka muistuttaa ilmenemismuodoltaan Drechslera avenae -sienen aiheuttamaa kauranlehtilaikkua. Kehälaikku tavattiin Suomessa ensi kerran vuonna 2007 kauralta eikä sitä pidetä erityisen vaarallisena. Otollinen tilanne kehälaikulle on viileä ja kostea kesä. Muun muassa kirvat voivat levittää kehälaukkua. == Lähteet == == Aiheesta muualla == Luokka:Gramnegatiiviset bakteerit Luokka:Kasvitaudit
Salmin ortodoksinen kirkko

Salmin ortodoksinen kirkko eli Pyhän Nikolauksen kirkko on raunioitunut ortodoksinen kirkko Salmissa Karjalan tasavallassa Venäjällä. Ennen alueen luovuttamista Neuvostoliitolle kirkko sijaitsi Viipurin läänin Salmin kunnassa. Kirkko rakennettiin vuonna 1825, ja se vaurioitui pahoin talvi- ja jatkosodan aikana. Kirkon kunnostus on alkamassa, ja sille on jo järjestynyt rahoitustakin vuonna 2017. Vapaaehtoiset ovat siivonneet kirkkoa. Edellisen kerran korjausta yritettiin 1990-luvulla, mutta työ pysähtyi kirkoneteiseen. Kirkon ulkopuolella on rikotut hautakivet, jotka ovat merkanneet kauppias Wasili Hosainoffin ja hänen vaimonsa Marfa Hosainoffin hautaa. ==Lähteet== Luokka:Luovutettujen alueiden kirkkorakennukset
Göta Tingvald-Hannikainen

Göta Zuleima Tingvald-Hannikainen (o.s. Tingvald; 23. syyskuuta 1896 Vaasa – 12. helmikuuta 1982 HelsinkiKuolleita. Helsingin Sanomat 23.2.1982, s. 10. (Maksullinen artikkeli.) Viitattu 19.4.2018.) oli suomalainen lääkäri, joka tunnetaan ylioppilaiden keuhkotarkastusten alulle panijana ja muun muassa Ylioppilaiden terveydenhoitosäätiön lääkärinä.Opiskelijan parempaa terveyttä 60 vuotta Tingvald-Hannikaisen vanhemmat olivat Juho Tingvald ja Hulda Vilhelmina Olin ja puoliso vuodesta 1937 professori, säveltäjä Ilmari Hannikainen. Hän tuli ylioppilaaksi 1915 ja valmistui lääketieteen lisensiaatiksi 1925. Lääketieteen ja kirurgian tohtoriksi hän väitteli 1939, erikoistuttuaan keuhkosairauksiin 1930 ja sisätauteihin 1936. Tingvald- Hannikainen toimi sisätautien ja keuhkosairauksien lääkärinä useissa eri sairaaloissa ja parantoloissa. Ylioppilaiden terveydenhoitotoimiston ylilääkäri hän oli 1946–1949 ja sitä ennen ylioppilaiden tuberkuloosilääkäri vuodesta 1931. Helsingin tuberkuloositoimiston ylikääkärinä hän työskenteli 1944–1954 ja sitten Lapin tuberkuloosipiirin johtajana ja Muurolan parantolan ylilääkärinä 1954–1960. Tingvald-Hannikainen oli Helsingin yliopiston tuberkuloosiopin dosentti 1947–1959.Helsingin yliopiston opettaja- ja virkamiesluettelo 1918–2000. Tingvald-Hannikainen teki vuonna 1931 aloitteen opiskelijoiden ennakoivista tuberkuloositarkastuksista, jotka aloitettiin hänen johdollaan seuraavana vuonna.Lääkäriksi hameesta huolimatta. Yle 13.1.2011. Viitattu 19.4.2018. == Lähteet == Luokka: Suomalaiset lääkärit Luokka:Vuonna 1896 syntyneet Luokka:Vuonna 1982 kuolleet
Jani Kaulo

Jani Kaulo (s. 1978) on suomalainen tavaramerkkijuristi ja lakitoimisto Kaulo & Partners Oy:n perustaja. Kaulo on Suomen Patenttiasiamiesyhdistyksen täysivaltainen jäsen Täysjäsenet - Suomen patenttiasiamiesyhdistys ry auktorisoitu tavaramerkkiasiamies Auktorisoidut tavaramerkkiasiamiehet - Teollisoikeusmieslautakunta [https://www.prh.fi/stc/attachments/tietoaprhsta/teollisoikeusasiamieslautakunta/TOAMR_luettelo_tavaramerkkiasiamiehista_14092017.pdf, eurooppatavaramerkkiasiamies sekä ainoa suomalainen Euroopan yhteisöjen tavaramerkkiyhdistys ECTAn Kiina-työryhmässä . Kaulo on antanut useita tavaramerkkeihin liittyviä asiantuntijahaastatteluja medialle, kuten esimerkiksi Kiinan sopimusoikeudesta , tavaramerkkien kaappauksista Kiinassa MTV3 sekä tuoteväärennöksistä Helsingin Sanomat Yle Uutiset . Hän on myös suosittu puhujavieras ja luennoitsija immateriaalioikeuksiin liittyvistä aiheista Suomen teollisoikeudellinen yhdistys r.y . ==Tunnustukset== Kaulo on toiminut Suomi-Kaakkois-Aasia kauppayhdistyksen hallituksen jäsenenä vuodesta 2015 ja varapuheenjohtajana vuosina 2016-2018 ja puheenjohtajana vuodesta 2018 lähtienSuomi–Asean Kauppayhdistys . Kaulo toimi Euroopan yhteisöjen tavaramerkkiyhdistyksen ECTAn hallintoneuvoston jäsenenä vuodesta 2019-2023. ==Julkaisut== * Tavaramerkkien rekisteröintien ja patenttien hakeminen Kiinassa - mitä erityistä on otettava huomioon, 12.1.2015 Edilex Vierashuone * IP for Europe's Next Brands, The Handbook of European Intellectual Property Management, 4th edition, Kogan Page 2015 * Kiinan uudet tavaramerkkisäädökset, IPRinfo 3/2014 * Seizure of Counterfeit Goods at the Finnish Custom, IPRinfo 3/2013 * Luovuus peliin oikeuksia suojattaessa, Kauppapolitiikka 3/2013 * Korruptio yhä kiusana Kiinassa -Viranomaisilta ensiapua IPR-loukkauksiin, IPRinfo 3/2009 * Establishment of a Foreign-Investment Enterprise in the People's Republic of China, Multikustannus, 2005 * Juridinen toimintaympäristö Kiinan kasvukeskuksissa, Kiina sanoin ja kuvin 3/2005 ==Lähteet== Luokka:Vuonna 1978 syntyneet Luokka:Elävät henkilöt Luokka:Suomalaiset juristit
Yösammakot

Yösammakot (Phrynomantis) on ahdassuusammakoiden heimoon kuuluva sammakkosuku. Se on alaheimonsa Phrynomerinae ainoa suku. Yösammakot ovat kotoperäisiä Saharan eteläpuolisessa Afrikassa. == Lajit == Sukuun kuuluu viisi lajia: * Phrynomantis affinis * Phrynomantis annectens * Phrynomantis bifasciatus * Phrynomantis microps * Phrynomantis somalicus == Lähteet == * === Viitteet === Luokka:Sammakkoeläimet
Forza Motorsport 7

Forza Motorsport 7 on Turn 10 Studiosin kehittämä ajopeli, joka on seitsemäs osa Forza Motorsport -pelisarjassa. Microsoft Studios julkaisi pelin Xbox Onelle lokakuussa 2017. == Pelaaminen == Forza Motorsport 7 on ajopeli, jossa on yli 700 autoa – mukaan lukien uudet Horizon Edition autot, joista suurin osa on tuotu Forza Horizon 3:sta. Pelissä on yli 200 mahdollista kokoonpanoa kilpailla 32 eri paikassa, mukaan lukien kaikki radat Forza Motorsport 6:sta. Yksi uusista piireistä on kuvitteellinen kadunpiiri Dubaissa. Pelissä on useita ratoja, jotka palaavat Forza Motorsport 4:stä, mukaan lukien Maple Valley Raceway, Mugello Circuit ja Suzuka Circuit. Pelin kaksi uutta ominaisuutta ovat dynaaminen sää (aiemmin vain pelisarjan Horizon-nimikkeissä) ja muokattavat ajajien ulkoasut. == Kehitys == Forza Motorsport 7:n kehitti Turn 10 Studios Xbox One X -konsolin rinnalle, Turn 10 tarjoaa Xboxin laitteistotiimille tästä palautetta. Tammikuun puolivälissä 2017 Xbox- laitteistotyöryhmä toimitti Turn 10:lle prototyypin Xbox One X -järjestelmästä. Turn 10 sai ForzaTech-demonsa käyntiin konsolissa kahden päivän kuluessa sen vastaanottamisesta. Peli toimii 4K:n tarkkuudella, tai 60 FPS, jos laatu on 1080p, mikäli käytössä on Xbox One X. Peli ei sisällä Toyotan maantieajoneuvoja lisensointiasioista johtuvista syistä. Tarjolla ovat vain yhtiön valitsemat ralli -ja muokatut ajoneuvot (NASCAR lukeutuu tähän). The Arctic Trucks Hilux, T100 SR5 TrophyTruck, Subaru BRZ ja Land Cruiser Arctic Trucks esiteltiin myöhemmin ladattavana lisäsisältönä. Kuitenkin Volkswagen palaa Horizonin 3:n poissaolon jälkeen. == Julkaisu == Forza Motorsport 7 esiteltiin Microsoftin lehdistötilaisuudessa E3 2017 -näyttelyssä 11. kesäkuuta. Vuoden 2018 Porsche 911 GT2 RS paljastettiin pelin rinnalla osana kuuden vuoden lisenssisopimusta Microsoftin ja autonvalmistaja Porschen välillä. Peli tuli markkinoille samanaikaisesti Windows 10:lle ja Xbox Onelle, ja sen suunniteltiin olevan saatavilla Xbox One X:n julkaisun yhteydessä. OneDrive-musiikkituki ilmoitetaan kuitenkin vasta myöhemmin. == Arvostelut == * V2.fi: * Respawn: * Muropaketti: * KonsoliFIN: * Pelaaja: == Lähteet == Luokka:Vuoden 2017 videopelit Luokka:Xbox One -pelit Luokka:Forza Motorsport
Kaavin

Kaavin on keittiön työväline, jota käytetään erityisesti leivonnassa. Kaapimia on sekä varrellisia että varrettomia; varrellisia kutsutaan tavallisesti myös nuolijoiksi. Tavallisia valmistusmateriaaleja ovat muovi ja silikoni, mutta varsinkin ammattimaiseen käyttöön tarkoitetut varrettomat kaapimet ovat usein terästä. Kaavinta voidaan käyttää taikinan irrottamiseen astiasta tai pöydästä sekä sillä voidaan jakaa taikina pienempiin osiin. == Aiheesta muualla == Luokka:Keittiövälineet
Harriet Silius

Harriet Margareta Silius (s. 25. tammikuuta 1948 Turku) on suomalainen naistutkija ja professori. Silius opiskeli Åbo Akademissa ja suoritti valtiotieteen maisterin tutkinnon 1971 ja lisensiaatintutkinnon 1986 ja väitteli tohtoriksi vuonna 1992 tutkielmalla Den kringgärdade kvinnligheten. Hän on tehnyt työuransa Åbo Akademin palveluksessa opintosihteerinä, tutkijana ja assistenttina, ja hänet nimitettiin naistutkimuksen professoriksi vuonna 1997. Hän johti eurooppalaista naistutkimuksen verkostoa (AOIFE) vuosina 1996–1999 ja toimi aikakauskirjan Nordic Journal of Women’s Studies päätoimittajana 1996–1999. Siliuksen puoliso oli kanslianeuvos Roger Broo. Heillä on kolme lasta. ==Julkaisuja== * 1986 – Baroner, byråkrater och blåbär: Förvaltningsreformen vid Åbo akademi. En studie av fyra delreformer och deras funktioner * 1989 – Kvinnor i mansdominerade yrken: Läkare, ingenjörer, jurister (toimite) * 1992 – Den kringgärdade kvinnligheten: Att vara kvinnlig jurist i Finland (väitöskirja) ==Lähteet== Luokka:Vuonna 1948 syntyneet Luokka:Suomalaiset professorit Luokka:Suomalaiset sukupuolentutkijat Luokka:Åbo Akademin professorit Luokka:Elävät henkilöt
Metapolitiikka

Metapolitiikalla viitataan poliittiseen toimintaan, joka kohdistuu arvojen ja yleisen ilmapiirin muuttamiseen, jotta päivänpoliittisten kysymysten toteuttaminen on tulevaisuudessa mahdollista. Kyse on esimerkiksi kielen ja käsitteiden hallinnasta, joiden avulla mielipideilmastoa muutetaan tavoiteltuun suuntaan. Luokka:Politiikan käsitteet
Yhdysvaltain presidentinvaalit 1820

Yhdysvaltain presidentinvaalit 1820 olivat yhdeksännet Yhdysvaltain presidentinvaalit, jotka järjestettiin 1. marraskuuta – 6. joulukuuta 1820. Vaalit olivat kolmannet ja viimeiset, joissa presidentti valittiin käytännössä yksimielisesti. Presidentti James Monroe ja varapresidentti Daniel D. Tompkins valittiin uudelle kaudelle helposti ja he saivat yhtä lukuun ottamatta kaikki valitsijaäänet. ==Tulokset== Yhdysvaltain presidentinvaalit 1820 |- style="background-color:#E9E9E9;text-align:center;" ! colspan="2" rowspan="2" style="text-align:left;" | Presidenttiehdokas ! rowspan="2" colspan="1" style="text-align:left;" | Puolue ! rowspan="2" colspan="1" style="text-align:left;" | Kotiosavaltio ! rowspan="1" colspan="2" style="text-align:left;" | Kansanäänet ! rowspan="2" colspan="1" style="text-align:center;" | Valitsijamiesäänet |- ! Määrä ! % |- style="background-color:#E9E9E9;text-align:center;" |- | style="background-color:" | | style="text-align:left;" | James Monroe | style="text-align:left;" | Demokraatti-republikaanit | style="text-align:left;" | Virginia | 87 343 | 80,61 | 228/231 |- | style="background-color:" | | style="text-align:left;" | ei ehdokasta | style="text-align:left;" | Federalistit | style="text-align:left;" | – | 17 465 | 16,12 | 0 |- | style="background-color:" | | style="text-align:left;" | DeWitt Clinton | style="text-align:left;" | Demokraatti-republikaanit | style="text-align:left;" | New York | 1 893 | 1,75 | 0 |- | style="background-color:" | | style="text-align:left;" | John Quincy Adams | style="text-align:left;" | Demokraatti-republikaanit | style="text-align:left;" | Massachusetts | – | – | 1 |- | colspan="7" style="text-align:left;font-size:90%;"| Lähde: National Archives and Records Administration, A New Nation Votes |} Luokka:1820 Presidentinvaalit 1820
Luuseri (elokuva)

Luuseri (tv-esityksessä Kaiken takana on äiti, Mother) on Albert Brooksin ohjaama yhdysvaltalainen draamakomedia vuodelta 1996. Brooks on tehnyt myös elokuvan käsikirjoituksen yhdessä Monica Johnsonin kanssa ja näyttelee elokuvan pääosaa. Naispääosassa hänen äitiään esittää Debbie Reynolds. Elokuvan tarinassa neuroottinen, kahdesti eronnut tieteiskirjailija muuttaa takaisin äitinsä luo selvittääkseen elämäntilannettaan. Brooks kysyi äidin rooliin alun perin ex-presidentinrouvaa ja entistä elokuvanäyttelijää Nancy Reagania, mutta tämä kieltäytyi. == Näyttelijät == Lähde: Viitattu 7.8.2021. The New York Timesin kriitikot valitsivat Luuserin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset draamakomediaelokuvat Luokka:Vuoden 1996 yhdysvaltalaiset elokuvat
Rimminjärvi

Rimminjärvi on suomalainen nimi, joka tarkoittaa: * Rimminjärvi, järvi Hämeenlinnassa * Rimminjärvi, järvi Jyväskylässä * Rimminjärvi, järvi Jämsän Tyryssä * Rimminjärvi, järvi Jämsän Rumakulmalla * Rimminjärvi, järvi Jämsän Kolonkulmalla * Rimminjärvi, järvi Kuhmoisissa Myllykylässä * Rimminjärvi, järvi Kuhmoisissa Pihlajakoskella * Rimminjärvi, järvi Luhangassa * Rimminjärvi, järvi Orivedellä Luokka:Järvien täsmennyssivut